section_heading: Uhićenje i suđenje
paragraph_text: 1995. Kaczynski je poslao nekoliko pisama, neka i svojim bivšim žrtvama, u kojima opisuje svoje ciljeve i postavlja zahtjev da se njegov tekst Industrijsko društvo i njegova budućnost (poznat pod nazivom Unabomberov manifest) objavi u nekim popularnim novinama – obećao je da će u tom slučaju obustaviti daljnje bombaške napade. Iako je ispravnost objavljivanja postala predmetom kontroverzi, nakon još nekoliko prijetnji i ocjene teksta kao prihvatljivog za javnost, pamflet je objavljen u New York Timesu i Washington Postu 19. rujna 1995. godine; policija se nadala da će netko prepoznati stil pisanja i dati kakav koristan trag.